hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu jv fr hu hu hu hu hu hu hu de hu hu hu hu hu hu fr hu hu hu hu hu hu hu hu de en hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu pt hu hu
Hordozóban egy oldalra fordítja a fejét « Ölbebaba
Az oldal egyes elemeinek megfelelő működéséhez engedélyezd a JavaScriptet! Ha ez nem megoldható, segíthet a navigációban az Oldaltérkép.
8 hetes kisfiamat születésétől kezdve gyakran hordozom – JePorteMonBebe rugalmas kendőnk van. A kendőt úgy kötöm meg, ahogy a cég honlapjának videóján látható:
Természetesen elöl hordozom, függőleges helyzetben. A kendő megkötésekor az egyik oldali pántot – amelyik felül van, a videón a hordozó személynek a jobb vállán lévő – lehet “kapucniként” a baba fejére húzni pl. mikor alszik, illetve, hogy ne csukoljon hátra (ennek különösen kisebb korában volt jelentősége, mikor még nem tudta tartani a fejét – most már egész jól tartja). Ennek megfelelően a baba jobbra fordítja a fejét, hogy a buksijára hátulról húzzuk rá a kapucnit. Az én kisfiam is ezt szokta meg. Egy ideje észrevettem, hogy amúgy is szívesebben fordítja jobbra a fejét, mint balra. Ezért időről időre a másik irányba kötöm meg a kendőt ahhoz képest, ami a videón látható, hogy balra kelljen fordítania a fejét – de nem akaródzik neki, akkor is jobbra fordítja, ha a szinte útban van neki a kendő.
Ez ügyben szeretném a tanácsukat kérni – nem lehet, hogy így a hordozástól “féloldalas” lesz a babám? Vagy próbáljam határozottabban időnként balra fordítani a fejét? Vagy ha alszik, inkább úgy fordítsam, hogy arccal szemben legyen velem (bár, gondolom, ez nem túl kényelmes neki…)?
Segítségüket előre is megköszönve,
Gyógypedagógusként azt gondolom, hogy valóban, tartós, féloldalas hordozás esetén megvan a veszély arra, hogy “féloldalasra” hordozzunk egy babát. Csípőn történő hordozás közben ez könnyebben előjön, feltűnőbb probléma, bár sokszor ekkor is csak a hordozó személy egészségére szokták felhívni a figyelmet. De minden olyan esetben, amikor egy baba (akár csak a feje) féloldalas helyzetben van – rendszeresen ugyanazt az oldalt előnyben részesítve -, akkor a párhuzamosan elhelyezkedő izmok közül az egyik többet lesz passzív, a másik pedig aktív állapotban, így eltérően fejlődhetnek, edződhetnek. Persze az sem kizárt, hogy kisfia egyik oldali nyakizmainak kötöttsége már születése óta megvan, csak esetleg most vált szembetűnővé, ezt nehéz lenne így megállapítani. Mindenesetre bármelyik esetben azt javasolnám, amire már Ön is nagyon jól ráérzett: forszírozni kéne azt, hogy a baba gyakrabban fordítsa balra a fejét addig, amíg ki nem alakul valamiféle egyensúly. Érdemes lenne tehát elöl hordozáskor balra fordítani a buksiját, ha nagyon ellenáll, akkor legalább alvás közben, hogy lazuljon a kötöttebb oldal, illetve megelőzze a helyzet romlását. Ha pedig úgy érzi, komolyabb a probléma, akkor a csípőn történő hordozást javasolnám (ebben a korban a keresztezett csípőn hordozási módot), azaz kösse fel a picit rendszeresen bal oldalra, így nagy valószínűséggel saját magától is inkább a balra fordulást fogja választani, hiszen arra lesz számára szabad a tér, arra tud majd nézelődni. Amikor pedig helyreállt az egyensúly, tehát nincs az az érzése, hogy a kisfia túlságosan gyakran fordul egyik vagy másik irányba, akkor onnantól kezdve nincs más teendő, mint ügyelni arra, hogy mindkét oldal egyenlőképpen edződjön.
Remélem, sikerült megnyugtató választ adnom! Ha további kérdése lenne, keressen újra bátran minket!
More from my site
Hordozókendőt a szülészetekre! – Interjú Bencze Mariannal
Cikk a babahordozásról az Orvosi Hetilapban!
Mások vagyunk? Hordozás és látássérülés
Hordozós cikk nyereményjátékkal a Szülők Lapjában!
Meghitt karácsonyt és boldog új évet kívánunk Nektek és családotoknak!
2012. január 19. Nincs hozzászólás
Kategóriák: Kérdezz! - Felelek.
A bejegyzéshez jelenleg nem lehet hozzászólni.
Ismét egy jónak ígérkező hordozós program! Részletek a Facebookon!
Nemzetközi Babahordozó Hét 2015
2015. október 4-10. között ismét Nemzetközi Babahordozó Hét! A hazai eseményeket többek között itt követhetitek nyomon: http://www.babahordozohet.hu/ https://www.facebook.com/babahordozohet
Kendő-/hordozógyűjtés, hogy könnyebb legyen a terhük
Egy hordozó édesanyához odalépett egy menekült édesanya, és kérte, mutassa meg, hogyan kötötte fel a babáját, mindjárt hozza a...
Kötődéselmélet, neuropszichológia és babahordozás
A Beli Buba szeretettel meghívja a téma iránt érdeklődőket Dr. Henrik Norholt előadására, melyet “Attachment Theory, Neuropsychology and Infant...
Nézd meg az Oldaltérképet!
Bejegyzés RSS és Hozzászólás RSS
A honlapon található tartalmakat szerzői jog védi! Bármely tartalom felhasználható külön engedély nélkül is, de kizárólag megfelelő hivatkozással és link elhelyezésével.
Motor: WordPress Dizájn: myMag by IWEBIX alapján Szegi-Holtzinger Zita Copyright by Ölbebaba - Az Ölelés Babahordozó Egyesület honlapja